google/wiki40b huggingface dataset:
Ventspils Valsts 1. ģimnāzija

Vēsture

No 1911. līdz 1912. gadam uzcēla Ventspils sieviešu ģimnāzijas ēku. 1918. gada 9. decembrī ēkā nodibināja Ventspils astoņgadīgo skolu, ko vēlāk pārveidoja par Ventspils Valsts vidusskolu, bet 1929. gadā par Ventspils Valsts ģimnāziju. Pēc Latvijas okupācijas ģimnāzijai vairākkārtīgi mainīja nosaukumus — Ventspils vidusskola, Ventspils 5. pilnā vidusskola, Ventspils 1. vidusskola, J.Fabriciusa Ventspils 1. vidusskola.
1996. gada 21. novembrī skola ieguva Ventspils 1. ģimnāzijas nosaukumu. 2015. gada 1. septembrī skola kļuva par Ventspils Valsts 1. ģimnāziju (MK rīkojums Nr. 468 no 31.08.2015.).

Sasniegumi

Ventspils Valsts 1. ģimnāzija ir vienmēr atvērta inovatīvām  idejām, taču galvenais uzdevums vienmēr ir skolēnu zināšanu kvalitātes nodrošināšana Ģimnāzijai ir augstas prasības mācību darba kvalitātei.
Centralizēto eksāmenu rezultāti vienmēr ir par 18—20 % augstāki nekā vidējie valstī, darbā ar talantīgajiem bērniem VV1Ģ atrodas Latvijas skolu topa augšdaļā. Apmēram 90% absolventu katru gadu turpina mācības dažādās augstskolās. Skolēni savu erudīciju un zināšanas labi parāda mācību priekšmetu olimpiādēs pilsētā un valstī, ar panākumiem piedalās konkursos un skatēs. Kopš pilsētā iedibināta tradīcija nominācijās "Gada skolēns" un "Gada skolotājs" sveikt labākos skolēnus un skolotājus, Ventspils 1. ģimnāzijas absolventi un pedagogi vienmēr bijuši to vidū.

Ārpusklases nodarbības un interešu pulciņi

Gandrīz 100 gadu laikā skolā izveidojušās noturīgas tradīcijas. Visos skolas pastāvēšanas gados īpaši liela nozīme tikusi piešķirta mūzikai. Kopš 1968. gada skolas mūzikas kolektīvi vienmēr ir bijuši skolēnu Dziesmu svētku laureātu pulkā.
Ģimnāzijā darbojas pūtēju orķestris, 7. — 9. klašu meiteņu koris un jauktais koris. Skolai ir teātra tradīcijas — ar pārtraukumiem tas darbojies kopš 20. gadsimta 20. gadiem, un mūsdienās atjaunotais skolas teātris ik gadu iestudē kādu jaunu izrādi. No 2016. gada atjaunots skolēnu debašu klubs 11. un 12. klasei.
Skolas sabiedriskās dzīves veidošanā darbojas skolēnu pašpārvalde.

Dalība starptautiskos projektos

Skola ir īstenojusi  dažādus starptautiskus projektus: 2008. gadā projekts "Jo dziesmas vieno", kas tapis sadarbībā ar čehu skolēniem, tika atzīts par labāko skolu projektu Eiropā mobilitātes Comenius ietvaros, savukārt 2011. —2013. gada Comenius programmas skolu sadarbības projekts “Dzīves kultūra” saņēmis visaugstāko novērtējumu valstī. Pašlaik ģimnāzija strādā pie Erasmus+ un Nordplus projektu izstrādes kopā ar partnerskolām Eiropā.
Feneks

Izskats un ieradumi

Feneks ir vismazākā lapsa lapsu ģintī ar ļoti lielām ausīm; ķermeņa garums 30-40 cm, astes garums 18-30 cm, ausu garums 15 cm, augums skautā 18-22 cm, svars 1-1,5 kg. 
Feneka kažoks ir smilšu krāsā, kas ļauj tam saplūst ar tuksneša smiltīm. Lielās ausis palīdz atdzesēt ķermeni un sadzirdēt medījumu naktī, jo feneks iziet medīt tikai naktī. Tā dzirde ir tik laba, ka feneks var dzirdēt kukaiņus, kas rāpo pa smiltīm. Dienas laikā feneka kažoks atstaro saules gaismu. Ķepu apakšas ir apaugušas ar biezu vilnu, kas sargā ķepas no karstajām smiltīm.
Feneks medī sīkos grauzējus, kukaiņus, putnus, tas neatsakās no olām un tuksneša augiem, no kuriem feneks uzņem lielāko daļu ūdens. Tas ēd zāli, ogas, augļus un rok saknes.
Krupina

Vēsture

Viena no senākajām Slovākijas pilsētām, pirmoreiz rakstos minēta 1135. gadā, bet pilsētas tiesības ieguvusi 1238. gadā. Tāpat kā lielākā daļa no Slovākijas teritorijas, Krupina gadsimtiem atradusies Ungārijas sastāvā, tās ungāriskais nosaukums ir Korpona (ungāru: Korpona). Pilsēta atradās tirdzniecības ceļā no Baltijas uz Adrijas jūru. 14. gadsimtā izbeidzās zelta un sudraba krājumi apkārtnes atradnēs, turpmāk pilsēta attīstījās kā tirdzniecības un amatniecības centrs. Īsu brīdi pēc Pirmā pasaules kara ietilpstot Slovākijas Padomju Republikā, vēlāk iekļāvās Čehoslovākijā. No 1993. gada - Slovākijā.

Cilvēki

Pēc etniskās piederības vairums pilsētas iedzīvotāju ir slovāki (97,63 %) Pēc reliģiskās pārliecības - katoļi (70,32 %), luterticīgie (17,91 %) un nereliģiozi (9,27 %).
Krupina ir dzejnieka Andreja Slādkoviča (Andrej Sládkovič, 1820-1872) dzimtā pilsēta.
Maroon 5

Biogrāfija

Grupu 1995. gadā nodibināja Ādams Levins, Džesijs Kārmaikls, Mikijs Madens un Raiens Dasiks, kad viņi visi vēl mācījās vidusskolā. Grupas pirmais nosaukums bija "Kara's Flowers" un savos pirmsākumos tā muzicēja grunge/garāžas roka stilā. 1997. gadā grupa izdeva savu vienīgo albumu kā "Kara's Flowers" - "The Fourth World". 2001. gadā grupai pievienojās ģitārists Džeimss Valentains un tika pieņemts jaunais grupas nosaukums "Maroon 5".
2002. gadā "Maroon 5" izdeva savu albumu "Songs About Jane", kas grupai atnesa pasaules slavu. 2004. gadā, divus gadus pēc izdošanas, albuma pārdošanas rādītāji krasi uzlabojās, pateicoties tā singlu "Harder To Breathe", "This Love" un "She Will Be Loved" panākumiem. Dziesma "This Love" 10 nedēļas pavadīja pirmajā vietā Apvienotajā pasaules topā un tika atzīta par gada populārāko dziesmu. Arī "She Will Be Loved" sasniedza gandrīz tikpat labus panākumus. Kopā albums "Songs About Jane" visā pasaulē tika pārdots 12 miljonos eksemplāru. 2005. gadā Maroon 5 saņēma Grammy balvu kā labākie jaunie izpildītāji, bet 2006. gadā - par dziesmu "This Love" kā labāko popmūzikas dziesmu.
2006. gadā no grupas aizgāja bundzinieks Raiens Dasiks, jo koncertturnejas laikā guva nopietnus savainojumus. Viņa vietā nāca Mets Flinns. 2007. gadā klajā nāca "Maroon 5" nākamais albums "It Won't Be Soon Before Long", kas pagaidām pārdots aptuveni 3,5 miljonos eksemplāru pasaulē. Albuma vadošais singls "Makes Me Wonder" sasniedza 1. vietu gan ASV, gan Pasaules topā.
Abi "Maroon 5" albumi ir izraisījuši diskusijas to seksuāli atklāto dziesmu tekstu un mūzikas video dēļ.
Brēmene

Vēsture

Pilsēta radās 8. gadsimtā, kad Kārlis Lielais ieņēma Vēzeres grīvu un nodibina šeit bīskapiju, lai ieviestu reģionā kristietību. Turpmākos gadsimtus Brēmene bija centrālais punkts kristietības izplatīšanai Skandināvijā un Baltijā.
12. gadsimtā pilsēta atbrīvojās no bīskapa varas un kļuva par galveno ostas pilsētu Ziemeļjūras dienvidos. Kad 14. gadsimta sākumā Hanza no Baltijas jūras baseina sāka izplatīt savu ietekmi Ziemeļjūrā, Brēmene iesākumā sīvi pretojās, veicot pirātiskus uzbrukumus Hanzas kuģiem, tomēr 1358. gadā Lībekā pati iestājās šajā savienībā. Tomēr 1427. gadā Brēmene no Hanzas tika izslēgta.
Pēc Vestfālenes miera līguma 1648. gadā Brēmenes un Ferdenas (Bremen-Verden) bīskapijas kļuva par Zviedrijas aizjūras provinci. Lielā Ziemeļu kara laikā 1719. gadā tās pievienoja Hanoveres kūrfirstei.
Līdz pat 1871. gadam, kad nodibinās Vācu impērija, Brēmene bija atsevišķa pilsētvalsts. Pēc 2.pasaules kara Brēmene, pretēji apkārtējām teritorijām, nokļūst ASV okupācijas zonā, un lielā mērā pateicoties tam, šodien ir atsevišķa federālā zeme.
Jūlija Šebešķēna

Biogrāfija

Jūlija Šebešķēna sāka slidot trīs gadu vecumā brīvdabas slidotavā. No astoņu gadu vecuma viņa strādāja kopā ar treneri Gurgenu Vardanjanu. Kad viņa bija 13 gadi, viņa pārcēlās uz Budapeštu, kur bija labāki treniņa apstākļi. Viņas treneris bija Andrāšs Sārazs.
Pieaugušo starptautiskajā līmenī Jūlija sāka uzstāties 1995. gadā. Savā debijas Eiropas čempionātā viņa ieguva 15. vietu.
1995-1996. gada sezonu Jūlija izlaida, bet 1997. gadā ieņēma trešo vietu nacionālajā čempionātā un starptautiskajām sacensībām nekvalificējās.
1998. gada junioru pasaules čempionātā viņa ieņēma 14. vietu, 1998. gada ziemas olimpiskajās spēlēs — 15. vietu, tā paša gada pasaules čempionātā - 19. vietu. 1999. gadā Šebešķēna debitēja daiļslidošanas Grand Prix sacensībās un ieguva 9. vietu Pasaules junioru čempionātā.
2002. gadā Jūlija ieguva pirmo no deviņiem pēc kārtas iegūtajiem Ungārijas čempiones tituliem. Ziemas universiādē viņa bija ceturtā. 2002. gada olimpiskajās spēlēs ieguva astoto vietu.
2003. gadā pirmo reizi savā karjerā viņa kvalificējās Grand Prix finālam, kur ieņēma pēdējo, sesto vietu. Tajā pašā gadā viņa trešo reizi uzvarēja nacionālajā čempionātā un ieguva bronzas medaļu Eiropas čempionātā. 2004. gadā Šebešķēna uzvarēja Eiropas čempionātā un daiļslidošanas vēsturē bija pirmā Ungārijas pārstāve, kas ieguvusi Eiropas čempiones zelta medaļu. Vēlāk Pasaules čempionātā ieguva sesto vietu.
2006. gada Eiropas čempionātā viņa bija tikai 14. vietā, olimpiādē — 18. vietā un pasaules čempionātā vēl zemāk — 22. vietā. Pēc 2006.–2007. gada sezonas Jūlija atgriezās savā bijušajā trenera Gurgena Vardanjana.
2009. gadā viņa uzvarēja Ungārijas čempionātā un pēc tam Eiropas čempionātā bija astotā.
2009. gada pasaules čempionātu viņa izlaida traumas dēļ. Tāpēc, lai iegūtu ceļa zīmi 2010. gada olimpiskajām spēlēm, 2009. gada rudenī Jūlija piedalījās papildu ISU kvalifikācijas turnīrā  - “Nebelhorn Trophy”, kur viņa ieņēma par 4. vietu.
Pēc 2010. gada ziemas olimpiskajām spēlēm, kurā viņa bija septiņpadsmitā, un pasaules čempionāta (15. vieta) Jūlija paziņoja par savu sportistes karjeras noslēgumu. No 2010. gada oktobra viņa strādā par treneri Debrecenā. Pati zināmākā viņas audzēkne ir daudzkārtējā Ungārijas čempione Iveta Tota.
Latvijas Universitātes struktūrvienības

Latvijas Universitātes sastāvā ietilpst 13 fakultātes, 25 institūti, 17 studiju centri un vairākas citas struktūrvienības.
2015. gada septembrī Jelgavas ielā 1, Torņakalnā, atklāts Latvijas Universitātes Dabaszinātņu akadēmiskais centrs.
Liuve Vestra

Profesionālā karjera

2012. gadā viņš finišēja otrais WorldTour sacensībās Parīze—Nica, uzvarot posmā ar visgarāko kāpumu uz Mandas pilsētu. Šis posms finišēja ar Côte de la Croix-Neuve–Montée Laurent Jalabert – 3 kilometru kāpumu ar vidējo stāvumu 10,1%. Viņš uzbruka pēdējā kilometrā un vadošā grupa ar sacensību līderi Bredliju Viginsu nespēja viņu panākt. Viņš finišēja ar 6 sekunžu pārsvaru, rosinot cerības arī par kopvērtējuma līdera godu. Vestra kopvērtējumā noslēdza Parīze—Nica sacensības 8 sekundes aiz Viginsa. Augustā Vestra uzvarēja Danmark Rundt (sešu posmu sacensības Dānijā) kopvērtējumā. Viņš uzvarēja sacensību individuālajā braucienā, pārņemot līdera krekliņu, kuru viņš tā arī neatdeva. Ramūns Navardausks no Garmin-Barracuda finišēja otrais ar 10 sekunžu atstarpi.
2018. gadā izdotajā autobiogrāfijā atzinies terapeitiskās lietošanas atļauju izmantošanu dopinga mērķiem, vairāku gadu garumā saņemot atļauju lietot kortizonu izdomāta ceļa savainojuma ārstēšanai.
Skaļrunis

Skaļrunis jeb reproduktors ir elektroakustiska ierīce, kas elektriskā signāla enerģiju pārveido akustisko svārstību enerģijā un izplata to apkārtējā telpā skaņas frekvenču diapazonā (no 20 līdz 20 000 Hz). Skaļruņi parasti tiek ievietoti skandās jeb akustiskajās sistēmās (žargonā - tumbās) — kastveida konstrukcijās, tādēļ nereti šie termini tiek lietoti kā sinonīmi. Skaļruņi atrodas dažādās elektriskās ierīcēs, piemēram, televizoros, personālajos datoros un radiouztvērējos.
Tīkla mārketings

Tīkla mārketings (angļu: Network marketing), pazīstams arī kā daudzpakāpju mārketings jeb vairāklīmeņu mārketings (Multi-level marketing, MLM), saukts arī par sociālo mārketingu un personīgo franšīzi (personal franchise), ir komercdarbības veids, kas galvenokārt tiek balstīts uz tiešās tirdzniecības principa, kur katram neatkarīgajam pārdošanas aģentam (distributoram) zem sevis ir tiesības piesaistīt sadarbības partnerus, kas tādējādi ar laiku ļauj izveidot arvien plašāku personīgo biznesa tīklu. Līdz ar to tīkla mārketingā iesaistīto pārdošanas aģentu ienākumus veido komisijas nauda par realizētajiem produktiem un bonusi — papildus atalgojums, kas atkarīgs no partneru grupas pārdošanas apjomiem.
Pārdošanas aģentus dažādās kompānijās mēdz saukt atšķirīgi — par partneriem, neatkarīgajiem biznesa īpašniekiem (Individual business owner, IBO), franšīzu īpašniekiem, konsultantiem, pārdošanas konsultantiem, neatkarīgajiem aģentiem u.tml.
Par spīti tam, ka pasaulē un Latvijā tiešā pārdošana kļūst aizvien populārāka, bieži vien tīkla mārketinga biznesa modelis sastopas ar sabiedrības noraidījumu, jo to var sajaukt ar nelegālām piramīdshēmām vai Ponzi biznesa shēmām (krāpnieciskas investīciju operācijas, kurās cilvēkus iesaista, sākotnēji maksājot nepamatoti augstus procentus, kuri tiek maksāti, pateicoties jaunu dalībnieku iemaksām, nevis uzņēmuma reālajiem darbības rezultātiem). Lielākoties piramīdshēmu dibinātāji un dalībnieki cenšas prezentēt savas nelegālās operācijas kā legālu uz tīkla mārketinga pamatiem balstītu biznesu.
Tīkla mārketings darbojas un ir atļauts visos 50 ASV štatos, kā arī vairāk kā 100 citās pasaules valstīs. Latvijas Tiešās tirdzniecības asociācijas dalībkompānijas, kas cilvēkiem Latvijā caur tīkla mārketinga darbības jomu piedāvā iespēju kļūt par neatkarīgajiem biznesa īpašniekiem, ir Avon, Orfilame, Amway, Herbalife, Eastcon, GNLD International u.c..

Kritika

Cilvēkiem ir samērā negatīva attieksme pret tīkla mārketingu, jo bieži vien sabiedrībai ir salīdzinoši vāja izpratne par tā patiesajiem darbības principiem, kā arī tas tiek jaukts ar citām interaktīvām vai virtuālām naudas pelnīšanas shēmām.
Zdeno Hāra

Spēlētāja karjera

Agrāk viņš spēlējis vēl divos NHL klubos - Ņujorkas "Islanders" un Otavas "Senators". "Bruins" rindās kapteiņa pienākumus pārņēma no bijušā bostonieša Džo Torntona. Būdams 2,08 metrus garš, viņš ir visu laiku garākais NHL spēlētājs. 2009. gada Hāra izcīnīja Džeimsa Norisa balvu. 2009. gada NHL zvaigžņu spēlē Hara uzstādija rekordu, kā stiprākā metiena īpašnieks 170,9 km/h. 2011. gadā kopā ar "Bruins" izcīnīja Stenlija kausu.
Slovākijas hokeja izlases sastāvā piedalījies piecos Pasaules čempionātos un vienā Pasaules kausa izcīņā.
Resursu aprakstīšanas ietvars

Resursu aprakstīšanas ietvars (angļu: Resource Description Framework, RDF) ir metadatu modeļa specifikāciju kopa, kas parasti izpaužas kā XML lietojums (RDF/XML), taču ir arī citi pieraksta veidi (N3, Turtle, N-Triples). RDF specifikāciju kopu uztur Globālā tīmekļa konsorcijs.
RDF metadatu modelis ir balstīts uz ideju, ka tiek izteikti apgalvojumi par resursiem formā "subjekts-predikāts-objekts". Subjekts ir resurss, "lieta", kas tiek aprakstīta. Predikāts ir aprakstāmais resursa aspekts. Objekts ir konkrētajā aspektā ar subjektu saistītais resurss vai vērtība.
Resursu aprakstīšanas mehānisms ir Globālā tīmekļa konsorcija Semantiskā tīmekļa iniciatīvas pamatā. Tas ļautu automatizētai programmatūrai saglabāt, apmainīties un izmantot metadatus par Globālajā tīmeklī atrodamajiem resursiem, kas savukārt ļautu lietotājiem izmantot tos ar lielāku efektivitāti un noteiktību.
Likumi.lv

Sniegtās iespējas

Likumi tiek papildināti ar jaunākajiem grozījumiem, tie ir pieejami spēkā esošajā redakcijā. Tāpat tiek nodrošināta piekļuve tiesību akta „vēsturiskajām” un „nākotnes” redakcijām.
Tiesību aktiem tiek norādīts to spēkā esamības statuss un pievienoti saistītie dokumenti.

Izdevējs

Likumi.lv uztur VSIA "Latvijas Vēstnesis", kas vienlaikus ir arī Latvijas Republikas oficiālā izdevuma "Latvijas Vēstnesis", žurnāla “Jurista Vārds” izdevējs un LV portāla uzturētājs.
Autoceļš A11 (Latvija)

Vēsture

2015. gada 9. martā, konkursā par A11 posma Nīca-Rucava (21,9-45,0) segas rekonstrukciju, ar līgucmenu 12 494 348 EUR uzvarēja SIA "Binders".
Labās Cerības pils

Labās Cerības pils (nīderlandiešu: Kasteel de Goede Hoop; afrikandu: Kasteel die Goeie Hoop) ir 17. gadsimtā uzbūvēts bastionu forts Keiptaunā, Dienvidāfrikā. Sākotnēji atradās Galda līča krastā, bet pēc zemes atgūšanas darbiem forts šobrīd atrodas iekšzemē. 1936. gadā pils tika atzīta par vēstures pieminekli (pašlaik reģionālas nozīmes kultūras mantojuma objekts) un pēc restaurācijas darbiem 1980. gados tiek uzskatīts par labāk saglabāto Nīderlandes Austrumindijas kompānijas fortu.
Vadims Felzenbahers

Biogrāfija

Vietējā kazino īpašnieks ar plašiem sakariem. Helēnas Jagudinas tēvs, Silvijas Felzenbaheres vīrs, ir dvīņi no sievas Silvijas. Leona Timmermaņa draugs līdz palīdzēja Kitijai Kārkliņai izkļūt no cietuma. Sašāva Leonu, jo domāja, ka viņš ir Silvijas mīļākais, lai gan patiesībā tas bija Gunārs. Ir bērns no mīļākās Luīzes.
Brandenburgas markgrāfiste

Brandenburgas markgrāfiste (vācu: Markgrafschaft Brandenburg) bija valsts Svētās Romas impērijas sastāvā no 1157. līdz 1806. gadam. Brandenburgai bija liela loma Prūsijas karalistes un Vācijas impērijas veidošanās vēsturē, kā Brandenburgai-Prūsijai. Kopš 1945. gada daļa Brandenburgas teritorijas atrodas Polijas sastāvā. 
Sāka veidoties vācu iekarotajās slāvu vendu zemēs. No 1157. gada galvaspilsēta bija Brandenburga pie Hāfeles, kurai 1417. gadā sekoja Berlīne. Pēc 1356. gada, kad Brandenburgas valdniekiem piešķīra ietekmīgo kūrfirsta titulu, Brandenburgu sauca arī par Brandenburgas kūrfirstisti (Kurfürstentum Brandenburg). No 1415. gada Brandenburgā valdīja Hohencollernu dinastija un nākamajos gadsimtos tās liktenis aizvien vairāk saistījās ar Prūsijas hercogisti.
Izlūkošanas kaujas kāpurķēžu bruņutehnika

Standarta modifikācijas

FV101pirmās paaudzes/FV107jaunākas paaudzes
FV107 Scimitar — paredzēts kaujām ar smago pretinieku tehniku, aprīkots ar 30 mm L21 RARDEN lielgabalu. Uzlādējams uzreiz ar 3 gab. lādiņiem, šaušanas ātrums 90 šāviņi min.
FV107 Sultan — komandvadības modifikācija, tajā var braukt 5 karavīri, aprīkots ar 7,62 mm ložmetēju.
FV107 spartan — desanta modifikācija, tajā var braukt 7 karavīri, aprīkots ar 7,62 mm ložmetēju
FV107 samaritan — sanitārā modifikācija, 4 cietušo pārvešanai.
FV107 samson — tehnikas evakuācijas un remonta bruņu transportieris.
Latvijas armijai paredzētās FV107 tehnikas būs aprīkotas ar jaunākās paaudzes sakaru ierīcēm, uzlabotas tēmēšanas ierīces lielgabaliem, papildu universālie balsteņi ložmetējiem, dīzeļdzinēji u.c. Viens no būtiskajiem uzlabojumiem ir, ka vairāk kā 30 bruņumašīnas būs aprīkotas ar video vadāmām ”spike” prettanku raķetēm. 
Atkarībā no „spike” modifikācijas, raķete spēj pilnībā iznīcināt jebkāda bruņojuma tanku 4 km attālumā ar 100% precizitāti un mērķim nav jābūt tiešās redzamības zonā. Raķete pēc izšaušanas tiek vadīta ar video palīdzību (kamera ir iebūvēta lidojošajā raķetē).

Tehnika

Tanka galvenais trumpis ir, tā vieglais svars. Tanks ir izgatavots no alumīnija sakausējuma (dūralumīnija). Mašīnas svars atkarībā no modifikācijas svārstās no 5 līdz 8 tonnām un ar papildbruņām 10t. Ražotājs apgalvo, ja tanks būtu izgatavots no tērauda, tad tā svars būtu ̴2,3 reizes smagāks. Paši Angļi ar humoru, tanku dēvē par „sporta tanku”, bet viņiem var piekrist. Tanka standarta braukšanas ātrums pa ceļu ir 80 km/h maksimālais ātrums 110 km/h. Tanka kāpurķēdes masas spiediens uz ceļu 1 cm² ir tāds pats kā pieauguša cilvēka zābaka masas spiediens uz ceļu 1 cm². Līdz art to tankam ir labas bezceļa braukšanas
īpašības — kur var iziet cilvēks, tur var izbraukt šī kaujas mašīna. Arī degvielas patēriņš ir zems, ar pilnu bāku atkarībā no dzinēja tipa var nobraukt 450-650 km Līdz ar to, šai kaujas mašīnai nav nepieciešama atbalsta tehnika — fantonu tilti, degvielu cisternu vedēji u.c. Tāpat gabarītie izmēri ļauj manevrēt pa mežu un šaurās pilsētu ielās.
Tanka transmisija ir izgatavota tā, lai pagriešanās brīdī, tanks nevis piebremzē vajadzīgo pusi, bet tieši pretēji, padod jaudu pretējai pusei, tādējādi nesamazinot ātrumu.
Sauka

Vēsture

Ciems izveidojies ap Vecsaukas un Jaunsaukas muižām, bijis samērā biezi apdzīvots, taču lielākoties iedzīvotāji dzīvoja viensētās vai to grupās. Agrārās reformas rezultātā bijušās Vecsaukas muižas centrā iekārtoja lauksaimniecības skolu, kas vēlāk mainīja nosaukumu, kļūdama par 9. Lauku profesionāli tehnisko skolu, vēlāk Saukas arodvidusskolu, kas mūsdienās ir slēgta. Pašreizējā apbūve izveidota Latvijas PSR laikā, kā padomju saimniecības "Lone" ciemats, kad 1970. un 1980. gados valsts politikas rezultātā tika likvidētas viensētas, celtniecību atļaujot tikai ciemos. Šajā laikā Sauka kļuva par nozīmīgu centru, ko ietekmēja esošā skola. Latvijai atgūstot neatkarību, apdzīvojuma struktūra Saukā saglabājās.
Saukas arodvidusskola celta no 1936.gada līdz 1939.gadam.
Atklājis Valsts Prezidents Kārlis Ulmanis 1939.gadā.
Rustems Kazakovs

Biogrāfija

Rustems Kazakovs piedzima 1947. gadā Taškentā Krimas tatāru ģimenē. Ar cīņas sportu viņš sāka nodarboties 1960 gadā, 1963. gadā uzvarēja Uzbekijas čempionātā, 1963. un 1964. gadā kļuva par PSRS jauniešu čempionāta uzvarētāju. 1965. gadā Bulgārijā guva pirmo uzvaru pieaugušo starptautiskā turnīrā. 1967. gadā Pasaules čempionātā ieņēma septīto vietu.
Tika iekļauts PSRS olimpiskajā izlasē, bet 1968. gada olimpiskajām spēlēm Mehiko netika treniņā iegūtas traumas dēļ. Pēc traumas sadziedēšanas 1969. gada pavasarī Kazakovs piedalījās Pasaules čempionātā Argentīnā un kļuva par tā uzvarētāju. Nākamajā 1971. gada Pasaules čempionātā viņš sekmīgi aizstāvēja aizpērn iegūto čempiona titulu.
1972. gada vasaras olimpiskajās spēlēs Minhenē Rustems Kazakovs pēc zaudējuma otrajā kārtā bulgāram Hristo Traikovam, nākamajās kārtās guva četras uzvaras  un iekļuva finālā, kur jau trešajā minūtē guva plecu uzvaru pār vācu cīkstoni Hansu Jurgenu Vailu un kļuva par olimpisko čempionu. 1973. gada pasaules čempionātā Teherānā viņš izcīnīja sudraba medaļu.
1975. gadā pēc savas sportista karjeras noslēguma Rustems Kazakovs iesaistījās trenera darbā, strādāja ACSK, PSRS un Krievijas izlases komandu treneru štāba darbinieks. 1989. gadā aizejot pensijā, pārcēlās no Maskavas uz Krimu. Viņš ir Krimas nacionālās cīņas kurešs federācijas prezidents.
Kandavas kartodroms

Apraksts un vēsture

Trase ir 1012 metrus gara, tajā ir 11 pagriezieni. Trim no tiem ir nosaukums: 3.pagrieziens ir nosaukts uzņēmuma "Energoremonts Rīga" vārdā, 10. pagrieziens nosaukts uzņēmuma "Skonto Būve" vārdā, bet 9. pagrieziens — projekta autora Hermana Tilkes vārdā. Trase ir izmantojama abos virzienos. Tajā ir trīs saīsnes, kas ļauj izveidot astoņas dažādas trases konfigurācijas. Swedbank kartodroms ir pirmais Hermana Tilkes projektētais autosporta infrastruktūras objekts Austrumeiropā un Skandināvijā.
Trase no 1974. līdz 1990. gadam bija PSRS kartinga izlases treniņu bāze. Šajā laikā Hugo Jurševska vadībā tika sagatavoti 12 PSRS sporta meistari un 4 starptautiskie sporta meistari. Hugo Jurševskis tagad ir trases tehniskais direktors. Trasē pēc rekonstrukcijas atkal notiek vietēja un starptautiska mēroga kartinga sacensības, kā arī sportistu treniņi. Trasē ir pieejams arī īres kartings plašākai publikai.

Tehniskā informācija

Trases kompleksa kopējā platība ir 4,45 ha, platums 8 m. Autostāvvietas komandām aizņem 8 536 m² plašu teritoriju. Maksimālais kāpums un kritums trasē ir 5,5%. Maksimālais trases pagrieziena stāvums: 10%. Starta-finiša taisne ir 154 m gara.